KLASA: 112-02/24-02/4

URBROJ: 2170-1-82-24-1

Rijeka, 20. lipnja 2024.

Temeljem članaka 26. Zakona o predškolskom odgoju i obrazovanju (Narodne novine br. 10/1997., 107/2007., 94/2013., 98/2019., 57/2022., 101/2023., 145/2023.) Upravno vijeće Međunarodnog dječjeg vrtića Adria / Adria International Kindergarten (dalje: Vrtić), dana 20. lipnja 2024. godine raspisalo je sljedeći

# N A T J E Č A J

za popunu radnog mjesta

# ODGOJITELJ/ICA (m/ž)

- 1 izvršitelj (m/ž), u Opatiji, na neodređeno puno radno vrijeme – 40 (četrdeset) sati rada tjedno, uz probni rad od 6 (šest) mjeseci

Izrazi u ovom Natječaju navedeni u muškom rodu neutralni su i odnose se jednako na muške i ženske osobe. Na natječaj se mogu javiti osobe oba spola.

# UVJETI:

* Ispunjavanje uvjeta utvrđenih člankom 24. stavkom 13. Zakona o predškolskom odgoju i obrazovanju (Narodne novine br. 10/1997., 107/2007., 94/2013., 98/2019., 57/2022., 101/2023., 145/2023.), odnosno člankom 2. Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (Narodne novine br. 133/1997., 94/2013., 57/2022.) za odgojitelja
* Ne postoje zapreke za zasnivanje radnog odnosa u vrtiću iz članka 25. Zakona o predškolskom odgoju i obrazovanju (Narodne novine br. 10/1997., 107/2007., 94/2013., 98/2019., 57/2022., 101/2023., 145/2023.)
* Poznavanje Engleskog jezika na B2 razini

# OPIS POSLOVA:

* Traži se odgojitelj/ica za rad u Međunarodnom dječjem vrtiću Adria koji provodi program rada za vrtićku dob od 3 do 6 godina usmjeren na socijalni, fizički, intelektualni i emocionalni razvoj djeteta, a koji se temelji na standardima IB Primary Years programa za predškolsku dob. Program se izvodi na engleskom jeziku.

# NATJEČAJNI POSTUPAK:

Prijava na natječaj podnosi se elektroničkim putem na careers@adria-school.hr u roku od **mjesec** dana od dana objave natječaja, s naznakom „PRIJAVA NA NATJEČAJ – ODGOJITELJ“.

Natječaj će biti otvoren od 20. lipnja 2024. do 20. srpnja 2024. godine.

U prijavi na natječaj kandidat je dužan navesti e-mail adresu i broj telefona u svrhu kontaktiranja tijekom natječajnog postupka.

U prijavi na natječaj kandidat dostavlja:

* motivacijsko pismo
* životopis
* dokaz o stečenoj stručnoj spremi
* uvjerenje da se protiv kandidata ne vodi kazneni postupak glede zapreka za zasnivanje radnog odnosa iz članka 25. Zakona, ne starije od dana raspisivanja natječaja

Isprave se prilažu u neovjerenoj preslici, a prije izbora kandidata predočit će se izvornik.

Nepravodobne i nepotpune prijave neće se razmatrati.

Kandidat koji je stekao inozemnu obrazovnu kvalifikaciju u inozemstvu dužan/na je u prijavi na natječaj priložiti rješenje o priznavanju inozemne kvalifikacije.

Kandidat koji se poziva na pravo prednosti pri zapošljavanju temeljem čl. 102. st. 1. - 3. Zakona o hrvatskim braniteljima iz Domovinskog rata i članovima njihovih obitelji (NN 121/2017, 98/2019, 84/2021), uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. Zakona o hrvatskim braniteljima iz Domovinskog rata i članovima njihovih obitelji, a koji su navedeni na mrežnim stranicama Ministarstva hrvatskih branitelja: <https://branitelji.gov.hr/zaposljavanje-843/843> , odnosno na poveznici

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

 Kandidat koji se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN 84/2021) uz prijavu na natječaj u kojoj se poziva na pravo prednosti pri zapošljavanju dužan je, osim dokaza o ispunjavanju traženih uvjeta, priložiti i dokaze propisane člankom 49. Zakona o civilnim stradalnicima iz Domovinskog rata, a koji su navedeni na mrežnim stranicama Ministarstva hrvatskih branitelja: https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/14, 39/18, 32/20) uz prijavu na natječaj dužan je pozvati se na to pravo te priložiti sve dokaze o ispunjavanju traženih uvjeta, kao i dokaz o utvrđenom statusu osobe s invaliditetom. <https://www.zakon.hr/z/493/Zakon-o-profesionalnoj-rehabilitaciji-i-zapo%C5%A1ljavanjuosoba-s-invaliditetom>

Kandidati prijavom na natječaj daju privolu za obradu osobnih podataka navedenih u svim dostavljenim prilozima, odnosno ispravama za potrebe provedbe natječajnog postupka. Vrtić, kao voditelj obrade, prikuplja i obrađuje osobne podatke kandidata u svrhu provedbe natječajnog postupka temeljem članka 6. stavka 1.(b), sukladno odredbama Opće uredbe o zaštiti podataka SL EU L119 (Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ) sa svim pravima ispitanika koji iz iste proizlaze.

O rezultatima natječaja kandidati će biti obaviješteni po okončanju natječajnog postupka pute web stranice Vrtića ( <https://adria-school.hr/> ) u roku od 15 dana od dana sklapanja ugovora o radu sa izabranim kandidatom te će se obavijest smatrati dostavljenom svim kandidatima istekom osmog dana od dana objave na mrežnoj stranici Škole.

PREDSJEDNICA UPRAVNOG VIJEĆA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marijeta Mašić